Ribe Stifts Adresseaviser, 1836-04-12
Udenlandske Efterretninger. Spanien. Af de faa foreløbige Forhandlinger, som alt ere skeete i Procuradores Kammeret, kan man slutte, at Mendizabal og hans Ministerium have en overveiende Majoritet for sig. Arguelles og hans talrige Tilhængere have næmlig gjort fælleds Sag med Ministreriet og modarbeide Forfægterne af Constitutionen af 1812. Saaledes er til Præsident for Kammeret valgt Hr. Gonzalez og Arguelles til Vicepræsident. Angaaende densaameget omtalte franske Jntervention indeholder nu den officielle Avis Garetafølgende Artikel. "Dronningens Ministre", hedder det der, "maa erklære, at de vilde ansee sig for vanærede, og for Forrædere mod Fædrelandet og National=Æren, hvis de blot havde næret den Tanke, at anraabe Jnterventionen af en fremmed Magt, efter at de havde forlangt og erholdt saa store Offere af Nationen, 100,000 Mand bleve forlangte af den, og strax har den stillet dem. Med en exempelløs Hurtighed bleve de øvede, udrustede, væbnede og indlemmede i den active Armee. Hvorledes kunde man da tro at de samme Ministre, som under mindre gunstige Omstændigheder have afværget Jnterventionen, skulde forlange fremmede Magters Bistand, efter at de havde bragt en saa almindelig National-Bevæbning i Stand, Ministrene ville hellere døe, end underkaste sig en saadan Vanære. Aldrig har Dronningens Hær været talrigere end nu, aldrig har den havt mere Udsigt til Krigens snarlige Tilendebringelse end nu. Jmidlertid maa man undre sig over, hvis Hærens Tilstand virkelig er saa fortræffelig, som den anførte Erklæring og Trontalen forsikkrer, at ingen mere afgjørende Operationer foretages af den. Esparteres Fægtning d. 19de ved Ordunna skildtes ogsaa i Efterretninger fra britiske Officerer som ærefuld og fordeelagtig, skjøndt forbunden med større Tab end de spanske Aviser have angivet. Hans Tab bestod nemlig ved hans Tilbagekomst til Vittoria af 400 Mand og 13 Officerer; han bragte kun 41 Fangne med. Paa Nordkysten er der skeet et mordersk Anfald af en karlistisk Bande paa nogle engelske Officiere fra det ved Kysten stationerede Skib Saracen. Disse bleve overfaldne paa et ensomt Sted i Nærheden af Landsbyen Oli vaga og haardt saarede. Da der blev fordret fyldestgiørelse af Carlist Generalen Seraso, søgte han at forsvare sine Folks Adfærd, hvorpaa den Øverst. Commanderende for den britiske Sømagt i det biscayske Hav, Lord John Hav gav Cheferne paa de i Floden ved Bilbao stationerede Skibe befaling med Kartetscher at beskyde alle Carlistbander, som kom dem paa Skud=Vidde. Cordova har underrettet sine Tropper om, at den engelske Flaade for Fremtiden vil medvirke til Carlisternes fuldkomne Ødelæggelse, hvilket skal have hævet Christinernes Mod og nedslaaet Carlisternes. Hvori denne Medvirkning bestaar, vil Fremtiden vise. Man troer, at Hensigten er at rense Kyststrækningerne aldeles for Carlister, i hvilket Tilfælde disse vilde komme i stor Forlegenhed formedelst Mangel paa Ammunition og Levnetsmidler. - J Saragossa har der atter været alvorlige Uroligheder, foranledigede ved nogle fangne Carlisters Undvigelse, som man troer Regjeringen har lettet. Dommerne i Byen viste den utilgivelige Svaghed, at lade sig strække af Oprørerne til at lade 3 andre fangne Carlister benrette. - Mina vedbliver at fare frem med samme Strænghed eller Grumhed mod Jnsurgenterne; af disse giengjælder især Cabrera Lige med Lige eller synes endog at overbyde ham i Grusamhed. J et Bønskrift til Regentinden opfordres denne af en Oberst til at foranstalte alvorlige Forholdsregler mod denne Rebel, som nylig har ladet Ansøgerens unge Kone myrde tilligemed 30 andre Fruentimmer, Koner og Døttre af Militær- eller Civil-Embedsmænd i Regentindens Tjeneste.